Here is a page extracted from Wikipedia that may contain CSS, HTML, and a lot of unformatted text.

Title: Bandera de Nueva Zelanda
Content: A bandera de Nueva Zelanda ye una bandera azula con a bandera d'o Reino Uniu en o suyo cantón y cuatres estrelas royas con cantos blancos a la dreita. Iste patrón d'estrelas representa a constelación d'a Cruz d'o Sud.

A primera bandera de Nueva Zelanda, a bandera d'as Tribus Unitas de Nueva Zelanda, fue adoptada en 1834, seis anyos antis de que Nueva Zelanda se convertise en una colonia britanica dimpués d'o Tractau de Waitangi en 1840. Trigada por una asamblea de chefes maorís en Waitangi en 1834, dita bandera representaba a cruz de Sant Chorche con un atra cruz en o cantón que teneba cuatre estrelas sobre fundo azul. Dimpués d'a formación d'a colonia en 1840 prencipioron a emplegar-se as insignias britanicas. L'actual bandera, que fue disenyada y adoptada ta l'uso de barcos colonials en 1869, fue rapidament presa como bandera nacional de Nueva Zelanda, adquirindo reconoiximiento oficial en 1902.

Dende fa cuantas decadas bi ha habiu un debate en o país sobre o cambeo d'a bandera. En 2016, se fació un referendum vinculant en dos partis ta preguntar sobre si habia de cambear-se a bandera, rematando a segunda fase o 24 de marzo. En iste referendum, o país votó a favor de mantener l'actual bandera por un 57% debant d'un 43%.

Se veiga tamién 
 Tino rangatiratanga.

Referencias 

Nueva Zelanda
Simbolos de Nueva Zelanda